Author: agenda0
Company: agenda

VLÁDA   SLOVENSKEJ   REPUBLIKY

 N á v r h

 UZNESENIE
 VLÁDY   SLOVENSKEJ   REPUBLIKY

k  Správe  o  priebehu  a  výsledkoch  59.  zasadnutia  Dunajskej  komisie,
    konaného v Budapešti  v dňoch  2. - 10. apríla 2001
___________________________________________________________________________
Číslo uznesenia:
Zo dňa:
Číslo materiálu:
Predkladateľ:   minister dopravy, pôšt a telekomunikácií
                        minister zahraničných vecí
Podnet:            na základe Uznesenia vlády SR č.246  
                         zo dňa 15. marca 2001
Stupeň utajenia:
__________________________________________________________________________________________

VLÁDA SLOVENSKEJ REPUBLIKY
  
Vláda

A.   schvaľuje
       správu o priebehu a výsledkoch 59. zasadnutia Dunajskej  komisie

B.	poveruje

B.1.   ministra zahraničných vecí

výkonom politickej gescie a koordináciou činností pri riešení otázok medzinárodnej spolupráce v spojitosti s členstvom Slovenskej republiky v Dunajskej komisii,

B.2.   ministra dopravy, pôšt a telekomunikácií

                 výkonom odbornej gescie a koordináciou odborných činností, vyplývajúcich z členstva Slovenskej republiky v Dunajskej komisii,

C.	ukladá

       C.1.    ministrovi dopravy, pôšt a telekomunikácií

            zabezpečiť v súčinnosti so zainteresovanými rezortmi plnenie úloh, vyplývajúcich           pre Slovenskú republiku z Plánu  práce Dunajskej komisie na obdobie                 od 11. apríla 2001 do  60. zasadnutia Dunajskej komisie.
 
            T: priebežne podľa jednotlivých úloh podľa Plánu práce DK na r. 2001/2002

       C.2.    ministrovi zahraničných vecí          
     
                      v spolupráci s ministrom dopravy, pôšt a telekomunikácií a ostatnými  vecne príslušnými ministrami zabezpečovať a koordinovať  plnenie úloh, vyplývajúcich pre Slovenskú republiku z členstva v Dunajskej komisii v súlade s Koncepciou účasti Slovenskej republiky na práci Dunajskej komisii    do roku 2005.

T: priebežne

V y k o n a j ú:

                     Minister zahraničných vecí, minister dopravy, pôšt a telekomunikácií, minister pôdohospodárstva, ministerka financií, minister životného prostredia, minister hospodárstva a minister zdravotníctva.